Հանդիպմանը ներկա էին Կանադայում սովորող «Լույսի» կրթաթոշակառուները: Իրենց մասնագիտական հետաքրքրությունները ներկայացնելուն զուգեհեռ, ուսանողները ներկայացրին այն մասնագիտական նախագծերը, որոնք իրականացնելու են 2011 թ. ամռանը կայանալիք «Զարգացնենք Հայաստանը» ծրագրի ընթացքում: Դեսպանին հատկապես հետաքրքրեց այն փաստը, որ ուսանողների մեծ մասը Տորոնտոյի համալսարանում Միջազգային հարաբերություններ ու քաղաքագիտություն է ուսումնասիրում: «Լույսի» ուսանողներն իրենց այդ հետաքրքրությունը բացատրեցին նախ և առաջ Հայկական ուժեղ և գրագետ դիվանագիտություն ունենալու անհրաժեշտությամբ և այդ ոլորտում իրենց կարողություններն ու հմտությունները ներդնելու պատրաստակամությամբ: